ru ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr de fr es nb de en en ru ky ky ky ky ky ky ky ky ky ky ky ky ky tt ky ky ky ky ky ky ky ky ky ky kk ky ky ky ru ky ky ky ky ky tt ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Дама, валет… Карга туз
Мен Жанаттын айткандарынан улам, Медер ооруканадан кетип калган түнү үйгө барып, кийим-кечегин алып кеткенин түшүндүм.
-Мен анын кайда экенинен такыр кабарым жок. Айылыңда жашап тур, өзүм барып алып кетем деген. Ошол боюнча дайыны жок. Кечээ Улар мени издеп барып, коркутуп кетти. Бирок мен чын эле күйөөмдүн кайда экенин билбейм. Деги эмне болуп атышат?-дедим.
-Улиге таарынба. Медер качып кеткенден кийин, Уларда тыным жок. Сүйлөсөм эле жолборстой күркүрөп, жумуштагы жинин менден чыгарчу болду. Кыялы бузулду. Ай-буйга келбей эле, бир коёт. Жаңы жылда үйлөнөбүз деген тилегибиз ишке ашпай калды окшойт. Акыркы күндөрү көрбөй да калдым. Аман Серкеевди атып кетишип, ал азыр ооруканада жатат. Бирок, Улар айтат, коркутуш үчүн гана аткан, болбосо анча мээлеген киши тирүү калтырмак эмес деп. Анан эле акчаны кафеге унутуп калтырып кеткен баланы атып кетишип, ал да ооруканада эс-учун билбей жатыптыр. Серкеевди ким атканы белгисиз, бирок Улардын айтуусу боюнча, акчаны кайтарып бер деп тигилер атат, ага Медер жооп кылып тигил баланы атат. Медердин кайда экенин Серкеев билет, экөө сүйлөшүп алышкан деп Улар ойлоп атат. Акчаны кайтарбоонун амалы кылып, калп эле Медер качып кетти деген шылтоо менен Серкеев четке чыга бергиси келген. Тигилер болсо анын бул оюнун түшүнүп коюшту да, "өмүрүңөн да акча кымбатпы, кайтар, болбосо эмкиде соо калбайсың!" деп коркутуп коюшту дейт. Эки ортодо мен калдым. Серкеев менен Медер мени садага чапкылары келип атат деп Улар жинденип жүрөт. Эми эмне болот билбейм. Медерди милиция издөөгө бергенин окудуңбу? Тигил бала жакшы болуп кетсе жакшы, болбосо… -деген Жаннат андан аркы сөзүн айта албай, мени аянычтуу жалжылдай тиктеп калды.
Мен болсо Серкеевдин ооруканада жатканын билип туруп, "шефиңе мени жолуктур" деп Улардын жинине атайын тийгендей болгон турбайымбы деп ойлодум. Эмне кылсам да Серкеевге да, тигил балага да жолугушум керек деп ойлодум. Бирок, иш жүзүнө ашырыш оор экенин түшүнүп турдум.
Жаннат экөөбүз бир топко сүйлөшүп отурдук. Көкүрөгүндө бүдүр карасы жоктой ачык-айрым мүнөз бул кызга Улары тууралуу кандай ойдо экенимди кантип айтсам деп аттым. Оозум батып, айта албай койдум. Кийинки жолкуга калтырдым. Ал күнү Жаннат мени кетирбей үйүнө алып калды. Улар келбейт деле, келе турган болсо чалат. Кетип каласың дегенинен макул болдум. Башка кайда барат элем? Эртең эмне кылам деген ой менен уктай албай, ооналактап көпкө жаттым.
Мен кичинекей кезде биздин айылга ат араба менен бир абышка боёк сатып келчү. Ал боёкту акчага сатпай, малдын терисине алмашаар эле. Кургаган тери алган абышканы айылдагылар куурчу деп коюшчу. Ал арабасын кылдыратып биздин көчөгө кайрылганда сүйүнүп алдынан тосуп чыгаар элек. Анткени, апам ал абышкадан боёк, темене, мүйүз тарак алып, артканына бизге үйлөмө шарик алып берчү. Ал биз үчүн короз момпосуй жегенге барабар кубаныч эле.
Анан апам кемегеге от калап, ага чоң кара казанын асып, алган боёгу менен ак жүндөрдү кызыл-жашыл, сары түскө боёр эле. Жүндөр кургаганда кошуна кемпир-кесекти чакырып, ала кийиз жасачу. Ал күн да бизге майрам болчу. Кийиз жасаган күнү апам дүкөндөн момпосуй, печенье сатып келип, жаңы тартылган каймактан шыбап каттама жасап, дасторкон жайчу. Кийиз жасаган кошуналар оюусун жасап болуп, чийге ороп "эми жакшылап тепкиле" деп бизди кийиз тептиришчү. Өздөрү баягы дасторконго отурушуп, апамдын чайын ичишчү. Алардан кийин ал дасторконго биз отураар элек. Күндө эле момпосуй жей албаган мас Мараттын балдары үчүн майрам эмей эмне?!
егизи айтайын дегеним, үлбүрөгөн жүндү чийге ороп, казанда кайнаган кайнак суудан жаба куюп, топ бала буту менен бир сааттай тепкилегенден кийин, катуу кийизге айланып калаар эле. Жүндү тепкилеп катуу кийиз жасап алышкандай, Медерге жолукканга чейин такыр башка мүнөздөгү кыз элем. Көп нерсеге батынчу эмесмин, чечкинсиз элем. Тартынчаак болчумун. Тез аранын ичинде эле турмуштун күтүүсүз соккусуна кабылып, кадимкидей кагылып-согулуп, чыйралып баратканыма таң калдым. Чапса, таштан да үн чыгат деп бекер айтышпаса керек.
Эртеси Жаннат мени баштан-аяк кийинтип, керегиңе жумшай бер, баары ордуна келгенде кайтараарсың деп он миң сом карматты. Мен болсо ооруканага Жаннатты чалдыртып, биздин бөлүмдө медсестра болуп иштеген кошуна айылдык кызды чакырттым. Менден үч курс кийин окуган кыз мени жакынсынтып келгенинен, бөлүмдүн башкы медсестрасы катары, көп нерсени үйрөткөнгө аракет кылгам. Тарсылдаган, бышык кыз. Бир турмуш куруп, ажырашып кетип, кызын өзү багаарын да уккам. Акчанын айынан мендей болуп эки жерде иштечү.
Кээде тамчылатма дары куйган кыздардын чөнтөгүнө "жакшы карап, туура сайсын. Утур келип карап, жакшы көңүл бөлүшсүн" деген ой менен акчалуулар акча салып коюшат. Бир жолу да бир кишинин аялынынын кан тамырын таба алышпай, медсестралар кыйналышат. Тигил аял да ыйлап, оорутуп атат деп утур ийнени алдырта берип, акырында ушул Нурия сайып, аял тынчтанып жатып калат. Күйөөсү болсо Нурияга рахмат дегендей кылып халатынын чөнтөгүнө эки жүз сом салып коёт. Ал болсо ошол жерден кыйкырып, акчасын алып ыргытып, тигил киши менен уруша кетиптир. Ал бөлмөдөгү оорулуулар Нурияны көпкө кеп кылышып, медсестранын баары ушул кыздай болсо деп калышканын уккам.
- Унчукпай эле ала бербейт белең, эки жүз сом үчүн чуу салбай эле? -десек, күлүп:
- Акча алышат деп жаманатты кыла беришет го. Эки жүз сом үчүн күн кор болгум келген жок. Палатадагылар анын акча салып атышканын көрүшүп, мен жөнүндө жаман ойдо калышмак. Кокус эле бирөөсүнүн ийнеси чыгып кетип, колу көгөрүп чыкса, "сен акчалууларга эле туура саясың, бизден акча үмүт этип, атайылап атасың!" дегендер да чыкмак. Бирок тигил киши эртеси кантип салып койгонун билбей калдым, чөнтөгүмө беш жүз сом салып коюптур. Алып алдым,-деген.
Акылын деп баарыбыз баш чайкаганбыз.
Мына, азыр ал кыздын жардамына муктаж болуп турам.
Нурия менин атымды угуп, коркуп келбей коёбу деп кооптонуп тургам. Бирок ал келди. Экөөбүз кафеден жолуктук.
Мен Нурияга өз абалымды кыскача түшүндүрүп, биздин бөлүмдө ок жеп жаткан бала тууралуу сурадым.
-Сизди биздикилер сөз кылышып, тымпыйып жүрүп, бандитке чыгып алыптыр. Андан көрө тынч эле иштеп жүрө берсе болмок деп атышат. Күйөөңүз туралуу гезиттерге көп чыгып атпайбы. Каймана аты "классик" деп жазылганын да окугам. Мен тигил балага дары куюп, көрүп эле атам. Жүрөккө аз гана сантиметр жетпей калган. Абалы оорураак. Бөлмөсүнүн алдында кайтаруу турат. Кечээ дары куюп атып, тамак алып келген баланын кайтарууда турган бала менен сүйлөшкөнүн угуп, санааркап калгам. Сизге кантип айтам, кайдан табам деп түндө уктай албай чыккам. Сиздин чакыртып атканыңызды угуп, Жаратканым менин үнүмдү угуптур деп аябай кубандым. Тамак алып келген бала "Классиктин катынын табыш керек. Ошондо Медер алдыбызга өзү келет. Улар "мен аялын бүгүн эле алып келип, колуңарга тапшырам" деген, күтүп атабыз" дегенин угуп, дароо эле сиз жөнүндө айтып атышкандарын түшүндүм. Кармалбай калса экен деп тиленгем.
Улар деген ким? Сиз тааныйсызбы? Тигил ок жеген бала-аты Сыргак, операциядан кийин наркозу тараар тарагыча, "Улар, атпа? Суранам, атпа! Эркекче сүйлөшпөдүк беле!" деп атты. Менимче сизди таап келем деген Улар аттуу атса керек деп ойлоп койдум. Антип жөөлүп атканын Мырза Сапарович деле укту. "Бул бала Улар атпа деп атат. Жаңылыктарда болсо Марта эженин күйөөсү атты делип, Медер дегенге иш козголуп, изделип атат го десем, Сапарович:"Чүш-ш! Менден башка кишиге бул оюңду айтпа! Биздин көзүбүз көрбөйт, кулагыбыз укпайт. Биз болгону өз милдетибизди аткарабыз, башкасы менен ишибиз болбошу керек! Тынч жашайлы!" деп тыйып койду. Бирок кантип сизге айтпай коймок элем?!-дегенин угуп, эмне дээримди билбей эле отуруп калдым. Кечээ таекемдикинен чыгып кетпесем, Улар мени кармап кетмек турбайбы деген ойдон кадимкидей ичиркенип чыктым. "Кайда качырдыңар, тапкыла!" дешип таекемдин үйүнө бүлүк салышкан жок бекен деп жүрөгүм ооруп турду.
- Сиз минтип шаарда жүрсөңүз, көзгө чалдыгып каласыз. Бир үйгө жашырынып, сыртка чыкпай туруңуз. Айылыңызга барбаңыз. (Мен барайын деп деле ойлогон жокмун. Атама бир жашик арак алып беришсе, мени өз колу менен машинеге салып берип коюшу толук мүмкүн!) Тигил баланын эс-учуна келишин тилеңиз. Ал өзүнө келсе, аны аткан Медер деген эмес экени ачыкка чыгат да! Бирок, менин айткандарым ичиңизде эле калсын. Менин кичинекей кызым бар экенин билесиз, да?-деди Нурия.
Мен ал кызга ичимен аябай ыраазы болдум. Үйүнүн телефон номерин алып калып, коштоштук. Ал мага Сыргак туралуу айтып турмай болду. Кызыңа таттуу ала бар деп колуна миң сом карматсам, албай атып алды.
Мен Жаннатка эми болгонун болгондой айтам дедим.
Жаннат экөөбүз бир ыйлап, кайра сооронуп атып сүйлөштүк.
- Мен ишенбейм! Андай болушу мүмкүн эмес! Билем, Улардын жини жаман, ачуусу чукул, бирок жаман адам эмес! Ал киши атмак эмес!-деп ыйлады. Бирок, көздөрүнөн мага ишенгендей болуп турганын көрдүм.
Кечинде Уларга чалды. Ал албай атып көптө алып:
- Эмне?! Мен өзүм чалам, тынчымды алып чалбай жүр! - деп ороңдоп телефонун өчүрүп салган. Бирок, жарым сааттан кийин кайра чалып:
- Жанка, мени кечирип койчу? Билесиң да, шеф менен мамилем бузулуп атканын. Жаңы эле аны менен сүйлөшүп, жинденип чыксам, сен чалып калдың. Анан жинимди сенден чыгарып, бакырып ийдим. Сен мени түшүнөсүң да? Кайдасың? А, үйдөсүңбү, э. Бүгүн той-поюң жок беле? Мен эртең барам. Сагындым, сени! Жылаңачтап жаткырып алып, чоло жериңди калтырбай өпкүлөбөсөм элеби! Сен мени сагындыңбы? Ыя?
Баса, сага Марта чалган жокпу? Эгер чалып калса, акырын үйгө чакырып, мага чалып койчу? Медердин кайда экенин ал билет да. Бирок мени келет деп айтпа, макулбу? Медерди тапмайын, менде тыным жок болуп атканын көрүп атпайсыңбы! Такыр эле убактым жок болуп калды. Мени отко сала берип, качып кеткен немени таап берип, жаным тынбаса, болбой калды. Анан, эмне кылсаңар ошо кылгыла деп, басып кетет элем. Экөөбүз кыялдангандай той кылып үйлөнүп, ысык суусу бар бассейндүү пансионатта эс алып, бал айын өткөрмөкпүз. Элестетип атасыңбы, сыртта кыш, сен болсо ысык бассейнде жүрөсүң. Ох, ошол күндөр качан келет, жаным? Мени уктуңбу, Марта чалса эле, мага чал. Сенин мага деген жардамың ушул болот. Өөп атам,-деди.
Марта шалдайып эле отуруп калды.
- Көрдүңбү, тигил медсестранын айтканы туура чыгып атабы? Мени кармаш үчүн Улардын жанталашып атканын өзүң уктуң!-дедим.
Жаннат Улардын бал сөзүнөн кийин бир ишенип, бир ишене албай, эки анжы ойдо эзилип атканы көрүнүп турду. Өзү чечсин деп андан кийин сөз айткан жокмун.
Эртеси Жаннат мени Сокулукта жашаган эжесинин үйүнө жиберди. Убактылуу ошол жакта жашап турмак болдум. Өзү Уларга жолугуп, эки-үч күндөн кийин барам деди.
Эжеси жалгыз бой аял экен. Мени кубанып эле кабыл алды. Аркы-беркини сурады. Мен жашырып, эжеси каалагандай деле сүйлөп бере алган жокмун. Башымда "эмне кылам?" деген ой. Жооп таппай аттым. Эжеси болсо мени дүкөнгө жумшап, эшикке көмүргө жумшап эле жыргап калды. Дүкөнгө барбайм деп айта албай эле, башыма анын чоң байлам тыбыт жоолугун оронуп алып, жүзүмдүн жарымын жаап алам. Эмнегедир чоочун көзгө чалдыккым келген жок. Бир күнү дүкөндөн чыгып келатып, Медердин улуу эжесинин бир аял менен чоң жолду бойлой кетип баратканын көрүп калдым. Медерди көргөндөй сүйүнүп кеттим. Бирок, жанына эмне деп барам, жанындагы аял ким болду экен деген ой менен, артынан акмалап кете бердим. Алар кууш көчөгө кайрылышкандагы эле биринчи дарбазага кирип кетишти. Эмнеси болсо да, ушул үйдөн Медердин эжесин табаарымды билип, кайра үйгө кайттым. Эжеси кантип Медер тууралуу билбесин?! Эмдигиче бир кабарын угушкан чыгаар?
Жаннат келсе айтып, чогуу баралы деп ойлодум. Бирок ал келем деген күнүнөн кечигип атат. Телефон чалгандан да корком. Бүгүнчө күтүп көрөйүн келбесе, эртең өзүм эле бара берем. Медердин эжесин көргөндөн кийин көкүрөгүмдө үмүт оту тутанып, көңүлүм кадимкидей ачыла түштү. Эми жалгыз эмесмин деп ойлоп, үйгө жакындап калгам. Ошол маалда үйдүн жанына машине келип токтоп, ичинен Улар аткан октой чыга калып, жүгүрүп эле дарбазадан үйгө кирип кетти. Эки жагын каранса эле мени көрмөк. Балким көрдү, бирок чоң жоолукка оронуп алган мени тааныган деле жок болуш керек. Менин жүрөгүм кабынан чыга каччудай дүкүлдөп, артыма шарт кайрылып эле качтым. Жанагы кууш көчө көзүмдөн учуп, карга бир жыгылып кайра томолонуп-жумаланып тура калып, чуркап баратам. Жаннат мени айтып койгон экен дедим. Ызаланып, ыйлап
- Ал-ло, Жанка, ооба, жакшыбыз.